钦定古今图书集成/明伦汇编/官常典/第735卷 > 俞庸
## 钦定古今图书集成/明伦汇编/官常典/第735卷 > 俞庸

按《秀水县志》：“庸字子忠，秀州人。为平江路推官。年饥
谷贵，流殍塞途，宪府檄庸董仓庾赈给，全活数万。淮
兵压境，庸募勇士，钥守盘门。郡僚高安等谓庸盍俱
窜，庸厉声叱曰：‘公等以世臣守大城，一旦临利害先，
士民逃，恩义何有’？安持铁简击庸仆地，遂开门。兵入
城，庸被擒，寻以计脱去，微服间道归淞。久之，太守知”
其人，将授之爵。庸谢曰：“吴门之役，吾有死所。今日之
生，出不幸耳，尚何面目受他命、见天日耶！”因发愤病
卒。